སྲིད་ཞུགས་སྲིད་གླེང་ཧུར་ཐག་བྱས་ཏེ་སྤྱི་དབང་མིན་པའི་ལམ་ལུགས་དཔལ་འབྱོར་འཕེལ་རྒྱས་ལ་ཐབས་དང་ཇུས་འདོན་པ་དང་།བཟོ་ཚོང་མཉམ་འབྲེལ་ལྷན་ཚོགས་ཀྱི་འགོ་ཁྲིད་ལོ་ལྟར་གྲོང་ཨུད་དང་གྲོང་ཁྱེར་སྲིད་གཞུང་གིས་འཚོགས་པའི་དོན་ཚན་གལ་ཆེན་གྱི་གྲོས་བསྡུར་ཚོགས་འདུ་དང་།བཞུགས་མོལ་ཚོགས་འདུ།དེ་བཞིན་བཟོ་ཚོང་མཉམ་འབྲེལ་ལྷན་ཚོགས་ཀྱི་ལས་དོན་སྙན་སེང་ཚོགས་འདུ་བརྒྱུད་གྲོང་ཨུད་དང་གྲོང་ཁྱེར་སྲིད་གཞུང་གི་འབྲེལ་ཡོད་ཡིག་ཆ་གལ་ཆེན་དང་།གྲོང་ཁྱེར་སྲིད་གཞུང་གི་ལས་དོན་སྙན་སེང་གི་བསམ་འཆར་བསྡུ་ལེན་མ་ཟིན།འཕེལ་རྒྱས་འཆར་འགོད་དང་དེ་བཞིན་སྤྱི་དབང་མིན་པའི་ལམ་ལུགས་དཔལ་འབྱོར་འཕེལ་རྒྱས་ལ་སྐུལ་འདེད་གཏོང་བ་སོགས་གནད་དོན་གལ་ཆེན་ལ་བསམ་འཆར་དང་གྲོས་འགོ་བཏོན་ཡོད།བསམ་འཆར་དང་གྲོས་འགོ་མང་པོར་གྲོང་ཨུད་དང་གྲོང་ཁྱེར་སྲིད་གཞུང་གིས་མཐོང་ཆེན་དང་དང་ལེན་བྱས་ཡོད།གཞན་ཡང་གྲོང་ཁྱེར་བཟོ་ཚོང་ལས་རིགས་ཀྱི་རིམ་ཁག་མི་དམངས་འཐུས་ཚོགས་ཀྱི་འཐུས་མི་དང་སྲིད་གྲོས་ཨུ་ཡོན་གྱིས་སྲིད་ཞུགས་སྲིད་གླེང་ཧུར་ཐག་བྱས་ཏེ་གྲོང་ཁྱེར་ཡོངས་ཀྱི་དཔལ་འབྱོར་དང་སྤྱི་ཚོགས་འཕེལ་རྒྱས་ལ་སྐུལ་འདེད་གཏོང་ཆེད་ཐབས་དང་ཇུས་བཏོན་ཡོད།ལྷག་པར་དུ་ལྷ་ས་གྲོང་ཁྱེར་གྱི་སྤྱི་དབང་མིན་པའི་ལམ་ལུགས་དཔལ་འབྱོར་གྱི་ཁྲོམ་རའི་ཆོག་འཐུས་ཚད་གཞི་ལྷུག་ཏུ་གཏོང་བ་དང་།སྤྱི་དབང་མིན་པའི་ལམ་ལུགས་དཔལ་འབྱོར་ཁེ་ལས་ཀྱི་རོགས་སྐྱོར་ཐེབས་རྩ་འཛུགས་པ།འཁོར་རྒྱུག་དཔལ་འབྱོར་འཕེལ་རྒྱས་གཏོང་བ།བཟོ་ཚོང་མཉམ་འབྲེལ་ལྷན་ཚོགས་ཀྱི་ལས་དོན་ལ་མཐོང་ཆེན་བྱེད་པ།རྫོང་ཁག་གི་བཟོ་ཚོང་མཉམ་འབྲེལ་ལྷན་ཚོགས་ཀྱི་སྒྲིག་གཞི་འཛུགས་སྐྱོང་ལ་ཤུགས་སྣོན་རྒྱག་པ་སོགས་ཐད་ཐབས་དང་ཇུས་ཧུར་ཐག་བཏོན་པ་ལས་སྤྱི་དབང་མིན་པའི་ལམ་ལུགས་དཔལ་འབྱོར་ལས་རིགས་ཀྱི་འཐུས་མིའི་སྲིད་ཞུགས་སྲིད་གླེང་གི་ཆུ་ཚད་དང་འཇོན་ཐང་གང་ལེགས་མངོན་པ་མ་ཟད།ད་དུང་ཚོགས་ཞུགས་འཐུས་མི་དང་ཨུ་ཡོན་དང་དེ་བཞིན་སྤྱི་ཚོགས་ལས་རིགས་ཁག་གི་མང་ཚོགས་ཀྱི་དོ་ཁུར་རྒྱ་ཁྱབ་ཐོབ་ཡོད།